Fetaalne alkoholisündroom

Fetaalne alkoholisündroom (inglise keeles Fetal alcohol spectrum disorder – FASD) on sünnidefekt, mis on tulemuseks rasedusaegsest alkoholi tarbimisest. Raseduse ajal pole ohutut aega, millal alkoholi tarbida. Alkohol läbib platsenta ning läheb loote verre, mille kaudu kahjustab aju ja muid elundeid. Fetaalne alkoholisündroom (FAS) Alkoholitarvitamise häire Alkoholiga seotud sünnidefektid FASd diagnoosimine võib olla raskendatud, kuna ei suudeta kindlaks teha täpset alkoholitarbimise ajalugu. Füüsilisteks sümptomiteks võivad olla eristusvõimelised näojooned, milleks on väikesed silmad, väike pea, õhuke ülahuul ja lamedad ülahuule kurrud. Aju ja kesknärvisüsteemis on probleemideks tasakaaluhäired, õpiraskused ja hüperaktiivsus. Sotsiaalseteks probleemideks on inimestega suhtlemise raskused ja probleemid impulsikontrolliga. Sümptomeid on fetaalsel alkoholisündroomil palju, kuid diagnoosimiseks peavad olema täidetud kindlad kriteeriumid: sünnieelne või sünnijärgne kasvupuudus kõik FASD eristatavad näojooned (väike nägu ja silmad, õhuke ülahuul ning lamedad ülahuule kurrud) kesknärvisüsteemi kahjustus rasedusaegne alkoholi tarbimine Fetaalse alkoholisündroomi põhjuseks on raseduse ajal alkoholi tarbimine, kuid see kahjustab loote arengut veel mitmel viisil: alkohol häirib hapniku ja toitainete jõudmist lapse kehasse; alkoholi tarbimine raseduse ajal võib kahjustada lapse elundeid ja kahjustada aju. Fetaalset alkoholisündroomi ei saa ravida, kuid varajane sekkumine saab parandada lapse arenemist. Varajane diagnoos ja sekkumine on tähtis selleks, et laps ja lapsevanemad oskaksid olla valmis raskusteks lapse kasvamisel. Sümptomeid saab leevendada mitmel viisil: arstiabi, spetsialistid – kõnehäirete puhul, füüsiline teraapia; ravimid, mis taandavad FASD sümptomeid – kuna fetaalse alkoholisündroomi osad sümptomid lähevad kokku teiste häirete sümptomitega, kasutatakse tihti psühhoaktiivseid ravimeid; vanemate koolitamine; alternatiivsed lähenemised – meditatsioon, kunstiteraapia Fetaalset alkoholisündoomi on tuntud aegade algusest, kuid mõistena võeti see kasutusele 1973. aastal, kui seda kasutasid Briti meditsiiniajakirjas The Lancet David Smith ja Kenneth Jones. Juba piiblis on toodud välja lause: “Seepärast olge ettevaatlik ja ärge jooge veini ega tugevat jooki ega sööge midagi ebapuhast,” mida öeldi naisele, kes oli rasedaks jäänud. Selle meditsiinilise olemasolu avastas 1899. aastal William Sullivan. Sullivan võrdles alkohoolikutest vangide rasedust nende sugulaste omaga ning sai teada, et suremus osutus suuremaks alkohoolikutest naiste laste puhul. Ärge jooge alkoholi, kui arvate, et võite rase olla. Vältige alkoholi raseduse vältel. Alkoholiprobleemi korral küsige abi selle vastu enne rasestumist. Fetal Alcohol Spectrum Disorders (FASDs) (vaadatud 05.04.2019) Recognizing FASD (vaadatud 03.04.2019) [1] (vaadatud 05.04.2019) Alcohol Spectrum Disorders (FASDs) (vaadatud 04.04.2019) Karskusliir meenutab- lapseootel hoidu alkoholist (vaadatud 05.04.2019) The Discovery of Fetal Alcohol Syndrome (vaadatud 03.04.2019) Karskusliidu kampaania: rasedus peaks olema täielikult alkoholivaba, kliinik.ee (vaadatud 08.07.2019) Kui palju peab jooma, et see oleks lapsele ohtlik? (vaadatud 04.04.2019)